එදා වූ දරාගත නොහැකි වූ සුළඟත් කුණාටුවත් නිසා ඔහු බේරේ වැවට ගසාගෙන ගොස් හිස එහි වූ ගසක වැදී අවාසනාවන්ත ලෙස මරුමුවට පත්වී ඇත. පසු කලෙක මේ හැට දශකයේදී ජැකී ජේගේ සොහොන් කොත සොයා ඔහුගේ නංගී පැමිණීම එදා පුවත්පත්වල ඡායාරූප සමඟ පළකොට ඇත. තම අයියාගේ සොහොන් කොතේ ඉටිපන්දම් ගසා උපහාරය දැක් වූ නංගී ගෝල්ෆේස් පිටියට ද ගොස් තම අයියා බැලුනයට නැගි තැන ද නිරීක්ෂණය කළ බව ධර්මසිරි ගමගේ මහතා සටහන් කොට ඇත. දැන් ගෝල්ෆේස් පිටියට යන බොහෝදෙනා විමසිලිමත් වන්නේ වරාය නගරය ඉදි වූ පසු ගෝල්ෆේස් හි සුන්දරත්වයට සිදුවන්නේ කුමක්ද යන පැනයයි. කලෙක මිනිසුන් එල්ලා මැරුණු වධකාගාරයක්, තවත් විටෙක යුද පුහුණුව ලබන භූමියක් ආදී විවිධ ඓතිහාසික යුග පසුකරමින් පෙම් සුව විඳින සුන්දර ස්ථානයක් වූ ගෝල්ෆේස් පිටිය මෙරට ජනජීවිතයට බද්ධ වී ඇත්තේ ජීවිතයේ සුන්දරත්වය විඳගැනීමට පාරාදීසයක් ලෙස විය යුතුය.
තම අයියා බැලුනයට නැගි තැන නංගී නිරීක්ෂණය කල බවට සටහන් කලේ කවුද?
ධර්මසිරි ගමගේ මහතා